29 лістапада

## Падзеі
* 1662 — гетман польны літоўскі Вінцэнт Корвін-Гасеўскі быў забіты жаўнерамі сканфэдэраванага войска
* 1812 — скончылася Бітва на Бярэзіне
* 1830 — пачалося вызвольнае паўстаньне ў Варшаве, што ўвайшло ў гісторыю пад назвай Лістападаўскае. У Беларусі й Летуве пачалося ў 1831 годзе
* 1877 — Томас Эдысан упершыню прадэманстраваў грамафон
* 1914 — у Менску заснаваныя Брацкія вайсковыя могілкі
* 1920:
** пачала працу Гарадзенская Беларуская Гімназія
** войскі Булак-Балаховіча адступіў з падкантрольнай бальшвікамі тэрыторыі ў нэўтральную зону, створаную раней між Польшчай і СССР
** складзена замірэньне паміж Польшчай і Летувай
* 1936 — у Вільні выйшаў апошні 104 нумар газэты «Родны край», пасьля выданьне забаронена польскай пракуратурай
* 1944 — з-пад акупацыі вызваленая Альбанія
* 1947 — у Нью-Ёрку на сэсіі ААН была прынятая пастанова аб падзеле Палестыны на дзьве незалежныя дзяржавы, але арабы адпрэчылі пастанову ААН
* 1961 — быў узарваны Гарадзенскі фарны касьцёл прачыстай Маці Божай
* 1972 — выйшла ў сьвет першая пасьпяховая кампутарная гульня Pong
* 1977 — мястэчка Праўдзін атрымала афіцыйны статус пасёлку гарадзкога тыпу
* 1993 — у Малдове ў абарот ўведзены малдаўскі лей
** заснаваны «Ак Барс» Банк у Татарстане
* 1999 — адбылося афіцыйнае зацьверджаньне гістарычнага гербу Клецку
* 2010 — у Беларусі стварылі цэнтар кіраваньня касьмічнымі палётамі
* 2011 — у авіякатастрофе шрубалёту Мі-24 каля Пружанаў загінулі 3 чалавекі

## Нараджэньні
* 1427 — Жэнґтонґ, кітайскі імпэратар
* 1789 — Аляксандар Брулоў, расейскі архітэктар, мастак, прафэсар архітэктуры Імпэратарскай Акадэміі мастацтваў
* 1802 — Вільгельм Гаўф, нямецкі пісьменьнік і навэліст, прадстаўнік кірунку «бідэрмаер» ў літаратуры.
* 1803 — Крыстыян Доплер, аўстрыйскі фізык і матэматык
* 1835 — Цы Сі, маньчжурская імпэратрыца
* 1838 — Энэас Макай, нідэрляндзкі палітычны й дзяржаўны дзяяч. Прэм’ер-міністар Нідэрляндаў
* 1855 — Дзьмітры Яварніцкі, украінскі гісторык, археоляг, этнограф, фальклярыст, лексыкограф, пісьменьнік, дасьледчык гісторыі ўкраінскага казацтва
* 1859 — Мікалай Янчук, ісьменьнік, этнограф, фальклярыст, літаратуразнавец, антраполяг
* 1883 — Макс Кэнэдзі Гортан, брытанскі адмірал флёта, падводнік
* 1898 — Клайв Стэйплз Льюіс, брытанскі пісьменьнік
* 1914 — Мікалай Міцкевіч, фізыкахімік, акадэмік АН Беларусі, доктар хімічных навук, прафэсар, заслужаны дзяяч навукі Беларусі
* 1932 — Жак Шырак, францускі палітык, былы прэзыдэнт Францыі
* 1948 — Уладзімер Шымаў, беларускі дзяржаўны й эканамічны дзяяч
* 1951 — Валер Дайнэка, беларускі музыка
* 1973 — Раян Гігс, ўэйлскі футбаліст, які на працягу ўсёй сваёй кар’еры гуляе толькі за адзін ангельскі клюб «Манчэстэр Юнайтэд», за які правёў больш за 900 афіцыйных гульняў.
* 1978 — Андрэй Верабей, украінскі футбаліст, які выступаў за зборную Ўкраіны па футболе
* 1983 — Яўген Гутаровіч, беларускі раварыст. Пераможца этапаў «Вуэльты», «Тура Польшчы»
* 1985:
** Аніс Ананенка, беларускі лёгкаатлет (бег на 800 м). Шматразовы чэмпіён Беларусі
** Мухарэм Байрамі, македонскі футбаліст

## Сьмерці
* 1587 — Філон Кміта-Чарнабыльскі, вялікалітоўскі дзяржаўны і вайсковы дзяяч, пісьменьнік
* 1643 — Кляўдыё Мантэвэрдзі, вялікі італьянскі кампазытар, выбітная постаць у разьвіцьці і ўдасканальваньні раньняй музыкі барока
* 1662 — Вінцэнт Корвін-Гасеўскі, вайсковы і гаспадарчы дзяяч ВКЛ
* 1780 — Марыя Тэрэзія, эрцгерцагіня Аўстрыі, кароль Вугоршчыны
* 1825 — Зарыян Даленга-Хадакоўскі, беларускі археоляг, фальклярыст, этнограф, дыялектоляг
* 1826 — Вінцэнт Герберскі, беларускі мэдык. Кандыдат філязофіі (1808), магістар (1811) і доктар мэдыцыны
* 1915 — Люіджы Капуана, італьянскі пісьменьнік, журналіст, тэарэтык і гісторык літаратуры
* 1938:
** Палута Бадунова, беларускі палітык
** Браніслаў Тарашкевіч, беларускі мовазнаўца і палітык
* 1946 — Яганэс Варэс, эстонскі паэт, пісьменьнік, палітычны дзяяч
* 1986 — Кэры Грант, ангельска-амэрыканскі актор
* 1989 — Пётр Антоні Самуэль Сангушка, прадстаўнік княскага роду Сангушкаў
* 2001 — Джордж Гарысан, брытанскі музыка і сьпявак
* 2022 — Фама Варанецкі, беларускі актор, пэдагог, заслужаны артыст Беларусі

## Сьвяты
* Альбанія — Дзень вызваленьня
* У Беларусі традыцыйна ўшаноўваецца Мацей. Менавіта ў гэты дзень здараліся адлігі, адкуль і пайшла народная прымаўка: «На Мацея зіма пацее».